  Майя Бывальцева Шоссеын паравелоспортъя Дуннелэн кубоказ Удмуртиысь спортсменъёс кык медаль утӥзы. Со сярысь «ВКонтакте» мерлыко вотэсын ивортэ Спортъя дасяськонъя центр. Ӵошатсконъёс Нидерландыысь Эмменын ортчизы. Сергей Пудов нимаз вожвылъяськонын С4 классын зарни медаль басьтӥз. Удмуртиысь мукетыз спортсмен, Арслан Гильмутдинов, С2 классын куинетӥ луиз.   Кыкетӥ нуналаз группаын велосипедэн ворттылонъёс ортчизы. Сергей Пудов нош ик пьедесталлэн вылӥ тубатаз ӝутскиз. Арлан Гильмутдинов финиш гожез витетӥен ортчиз.  Тодэ вайытом, Дуннелэн кубокезлэн нырысетӥ люкетаз Пудов озьы ик зарни медаль утӥз, Гильмутдинов азвесь басьтӥз.  Дуннелэн кубокез понна вожвылъяськонлэн йылпумъян люкетэз 15-19 гудырикошконэ Канадаын ортчоз.  Тегъёс: Спорт Удмуртия сӧсыръёс велоспорт  